|  |
| --- |
| **Republik India**

Artikel ini adalah sebahagian daripada siri:
**Politik dan Kerajaan India**

 |
| 
**Kerajaan**

|  |  |  |  |  |  |  |
| --- | --- | --- | --- | --- | --- | --- |
| **Perlembagaan India**Fundamental Rights

---

|  |
| --- |
| **Eksekutif** |
| **Presiden**Penolong Presiden | **Perdana Menteri**Kabinet |

---

|  |
| --- |
| **Parlimen** |
| **Rajya Sabha**The Chairman  | **Lok Sabha** The Speaker |

---

**Kehakiman****Supreme Court of India**Chief Justice of India**High Courts****District Courts** |


**Pilihan Raya**

|  |
| --- |
| **Suruhanjaya Pilihan Raya**Chief Election Commissioner |


**Parti-parti Politik**

|  |
| --- |
| **Parti-parti Politik****State Parties**

---

**Pakatan utama** Barisan Kiri Pakatan Demokrasi Kebangsaan (*National Democratic Alliance*, NDA) Perikatan Progresif Bersatu (*United Progressive Alliance*, UPA)]] |


**Negeri & State Govt.**

|  |
| --- |
| **Gabenor****State Legislature**Vidhan SabhaVidhan Parishad**Panchayat****Gram panchayat****Panchayat samiti****Zilla Parishad** |

 |
| 

---

 ·  **Portal Politik****Portal Kerajaan India*** lihat
* bincang
* sunting
 |

Negara **India** mengadakan pilihan raya umum demokratik terbesar di dunia, untuk mengisi kerusi-kerusi Dewan Rakyat ke-15 melalui lima saringan pada 16 April, 22/23 April, 30 April, 7 Mei dan 13 Mei 2009. Keputusan pilihan raya diumumkan pada 16 Mei 2009.

Mengikut peruntukan Perlembagaan India, pilihan raya Lok Sabha (dewan rakyat) mesti diadakan sekurang-kurangnya sekali dalam lima tahun dalam keadaan normal. Oleh sebab pilihan raya lalu diadakan pada tahun 2004, maka penggal Lok Sabha ke-14 berakhir pada 1 Jun 2009.

Pilihan raya ini dikendali oleh Suruhanjaya Pilihan Raya India, yang menganggarkan seramai 714 juta orang pengundi, iaitu 43 juta lebih berbanding pilihan raya yang lalu. Dalam pembentangan belanjawan pada bulan Februari 2009, Rs.11,200 juta (kira-kira RM 837 juta) diperuntukkan untuk perbelanjaan pilihan raya.

Tiga negeri di India, iaitu Andhra Pradesh, Orissa dan Sikkim, juga mengadakan pilihan raya untuk dewan undangan negeri masing-masing.

Pada 16 Mei 2009, setelah perkembangan awal yang memihak kepada gabungan Kongres Kebangsaan India dan Perikatan Progresif Bersatu yang menawan lebih 250 kerusi, Parti Bharatiya Janata mengaku kalah serta menerima kenyataan bahawa mereka sudah tidak mampu menjadi parti atau perikatan terbesar.

Setelah menggemparkan pilihan raya di negeri-negeri Uttar Pradesh, Benggala Barat, Kerala, Tamil Nadu dan Rajasthan, maka Perikatan Progresif Bersatu dikurniakan mandat, sementara Kongres Kebangsaan India bersedia membentuk kerajaan baru pimpinan penyandang jawatan perdana menteri Manmohan Singh, iaitu Perdana Menteri India pertama yang dilantik semula setelah memenuhi penggal lima tahunnya selepas Jawaharlal Nehru.

Keputusan tersebut bukan sahaja menyaksikan kekalahan Perikatan Demokratik Kebangsaan pimpinan Parti Bharatiya Janata, malah juga menjadikan prestasi paling teruk bagi pihak Barisan Kiri yang hendak membentuk kerajaan bukan Kongres dan bukan BJP, iaitu "Barisan Ketiga". Akibat kekalahan parti AIADMK di luar jangkaan di Tamil Nadu, dan TDP dan sekutu-sekutunya di Andhra Pradesh, di samping sapuan besar oleh Kongres di Kerala serta kejayaan besar bagi pihak Kongres dan sekutunya Trinamool Congress di Benggala Barat, Barisan Ketiga serta Barisan Kiri nyata tidak menyengat dalam pilihan raya kali ini.

Keputusan Muktamad
------------------

Kongres pimpinan Perikatan Progresif Bersatu (UPA) menyapu 261 kerusi, iaitu lebih berbanding 218 dari pilihan raya lalu, suatu pencapaian yang memberangsangkan sungguhpun banyak parti komponen meninggalkan perikatan ini sebelum ini. Perikatan Demokratik Kebangsaan (NDA) pimpinan Parti Bharatiya Janata (BJP) pula meraih 158 kerusi, iaitu kurang dari 181 dari pilihan raya lepas. Parti Komunis India (Marxis) (CPM) dan perikatan Barisan Ketiganya pula cuma memenangi 68 kerusi.

| Parti | Jumlah Kerusi |
| --- | --- |
| Perikatan Progresif Bersatu | 261 |
| Perikatan Demokratik Kebangsaan | 158 |
| Barisan Ketiga | 68 |
| Barisan Keempat | 27 |
| Lain-lain | 29 |

Rujukan dan catatan
-------------------

1. ↑  "India's ruling party wins resounding victory". The Associated Press. 2009-05-16.
2. ↑  Rs 1120 crore allocated for Lok Sabha polls
3. ↑  "salinan arkib". Diarkibkan daripada yang asal pada 2009-05-19. Dicapai pada 2009-05-17.
4. ↑
5. ↑   Associated Press reporting victory for Congress

Pautan luar
-----------

Laman rasmi
* Official website of the Election Commission of India

Laman berita
* News Coverages of General Elections 2009 – NDTV
* News Coverages of General Elections 2009 – CNN-IBN Diarkibkan 2009-02-03 di Wayback Machine
* News Coverages of General Elections 2009 – Sify